A magyar sajtó egy rétegében valamiért nem tudnak elszakadni a szexuális hasonlatoktól a napok óta tartó tüntetéssorozat értelmezésénél. Nemrég a Magyar Fórum egyik szerzőjének jutott eszébe egy fallikus fantázia arról, hogy Szabó Tímea, a Párbeszéd társelnöke a túlóratörvény zárószavazásának a napján közvetlen közelről sípolt Orbán Viktor miniszterelnök arcába.

Most Bayer Zsolt az Echo Tv Sajtóklub című műsorát vezette fel egy témába vágó hasonlattal, egész pontosan úgy fogalmazott, hogy

vibrátor alakú és méretű forradalom zajlik.

A beszélgetőtársai – Bencsik András, Huth Gergely és Szentesi Zöldi László – kielégült arccal értékelték a mondatot.

Az nem derült ki, hogy Bayer pontosan mit értett a saját maga által is nagyra értékelt költői kép alatt, és sajnos senki sem figyelmeztette, hogy nem minden a szexről szól.

Ide kattintva eléri a Nyüzsi további cikkeit, azonnali véleményeket, érdekességeket, szórakoztató mémeket, gifket, videókat.